**Ferhad bin Iberhim** (lahir 22 November 1971) merupakan seorang penyanyi lelaki Singapura yang mencipta nama di Malaysia pada awal tahun 2000-an. Sepanjang kerjayanya, Ferhad telah menerbitkan sebanyak tiga album solo. Pada tahun 2012, beliau menjadi mentor untuk rancangan realiti TV, *Mentor* musim keenam di TV3. Selain itu, beliau juga merupakan bekas peserta *Gegar Vaganza* musim keempat.

Kehidupan awal
--------------

Berasal dari Singapura, Ferhad mempunyai darah kacukan Arab-India dan merupakan anak bongsu dari tiga orang adik-beradik yang kesemuanya lelaki. Beliau menggemari muzik yang dipersembahkan oleh para penyanyi seperti Eric Benet, Stevie Wonder, George Michael dan The Beatles. Masa lapangnya diisi dengan aktiviti bersukan dan memasak.

Kerjaya
-------

Beliau mula meneroka pasaran muzik Malaysia sekitar tahun 1998 di bawah naungan syarikat rakaman Positive Tone. Kehadiran Ferhad mula disedari menerusi single Inggeris pertamanya yang bertajuk "Soul in Me" dari album kompilasi *Tricks & Tales*. Album tersebut merupakan titik-tolak kejayaan industri muzik tempatan bagi kategori lagu-lagu berbahasa Inggeris. Beliau juga turut diundang untuk bekerjasama dengan artis-artis lain yang sealiran dengan beliau seperti kumpulan Poetic Ammo dan Innuendo.

Sambutan yang menggalakkan dari para penggemar muzik R&B tempatan membuka peluang kepada Ferhad untuk menghasilkan album solo pertamanya berjudul *Tubed* pada tahun 2000. Album ini mendapat perhatian penggemar muzik arus perdana dengan lagu hit utamanya "Kasih Berubah", sebuah lagu yang pernah dipopularkan oleh Flybaits dan diberi nafas baru dalam irama R&B. Lagu yang mendapat sentuhan susunan muzik oleh penerbit Ahmad Izham Omar ini berjaya menjuarai beberapa carta lagu popular stesen-stesen radio tempatan malah bertahan selama beberapa bulan dalam carta-carta tersebut.

*Tubed* berjaya meraih tiga pencalonan dalam Anugerah Industri Muzik 2001. Walaupun tidak diumumkan sebagai pemenang namun persembahan Ferhad pada acara tersebut telah menjadi buah mulut para penggemar muzik dan mendapat pujian. Bermula dari situ beliau berjaya mengalihkan perhatian penggemar-penggemar lagu Melayu untuk menikmati muzik aliran beliau yang sebelumnya dilabelkan sebagai 'urban' dan hanya sesuai untuk golongan yang moden sahaja. 

Pada tahun 2001, satu 'showcase' istimewa telah diadakan khas untuk peminat-peminat Ferhad. Showcase tersebut kemudiannya dirakamkan sebagai sebuah album secara langsung dan diberi judul *Soul Alive*. Album ini turut disenaraikan di Anugerah Industri Muzik 2002 bagi kategori Persembahan Vokal Terbaik Di Dalam Album (Lelaki). 

Pada era tersebut, artis-artis dari Positive Tone boleh dikatakan berdiri sama tinggi dan duduk sama rendah dengan artis-artis dari label ternama lain dan telah mencipta satu kelompok pengikut tersendiri. Lantas tahun 2003 menyaksikan kesinambungan kejayaan Ferhad apabila album keduanya yang berjudul *Katakan Saja* menyaksikan beliau menghasilkan lebih banyak lagu berbahasa Melayu dan tidak lagi bergantung kepada lagu saduran. 

Beliau juga pernah muncul dalam telefilem *Neon* (2003) arahan Mohd Feroz Abdul Kader lakonan Allahyarham Faizal Yusup dan Erik Fuzi bersama ramai pelakon termasuk Azhar Sulaiman, Aziz M. Osman, Saiful Apek, Rashidi Ishak, Sofi Jikan, Aziz Sattar, Kuswadinata, Abby Abadi, Serina Redzuawan, Zila Bakarin, Rita Rudaini, Kartina Aziz dan ramai lagi.

Perwatakan beliau yang mudah mesra dan senang memberikan kerjasama kepada pihak media tempatan menjadikan beliau disenangi dan mudah diberikan publisiti. Ferhad juga boleh dianggap sebagai perintis kepada penyanyi-penyanyi berbangsa Melayu dari Singapura yang berjaya mencipta nama di Malaysia. Selepas beliau, industri muzik Malaysia semakin terbuka menerima kehadiran rakan-rakan senegara beliau seperti Jai Wahab, Imran Ajmain, Taufik Batisah, Aliff Aziz, Hady Mirza dan kumpulan SleeQ.

Pada tahun 2017 Ferhad telah menyertai program realiti untuk penyanyi-penyanyi yang pernah merakamkan album iaitu Gegar Vaganza musim keempat. Namun tuah tidak menyebelahi beliau apabila menjadi peserta pertama yang terkeluar. Beliau muncul dengan single terbarunya, "Definasi Cinta".

Kehidupan peribadi
------------------

Ferhad mendirikan rumahtangga pada 17 Ogos 2002 bersama gadis pilihannya Alyssa Mazlan. Mereka dikurniakan dua cahayamata lelaki. Beliau kini menetap di Sungai Buloh, Selangor.

Diskografi
----------

### Album studio

* *Tubed* (2000)
* *Katakan Saja* (2003)
* *Satu* (2007)

### Album kompilasi

* *Tricks & Tales* (album kompilasi artis-artis Positive Tone; 1998)

### Album secara langsung

* *Soul Alive* (2001)

### Single

* "Ku Kata" (2014)
* "Definasi Cinta" (2018)
* "1 Syawal" (2018)

### Penampilan lain

* 2000: "Somebody's Watching" (Poetic Ammo feat. Ferhad dalam album *The World Is Yours*)
* 2004: "Pernah" (duet bersama Vince dalam album *Vince*)

Filemografi
-----------

* *Neon* (2003) - penampilan khas

Anugerah dan pencalonan
-----------------------

| Tahun | Anugerah | Penerima | Karya tercalon | Keputusan |
| --- | --- | --- | --- | --- |
| 2001 | Anugerah Industri Muzik 2001 | Rakaman Album Terbaik | *Tubed* | Tercalon |
| Susunan Muzik Terbaik Dalam Lagu | Tercalon |
| Album Inggeris Tempatan Terbaik | Tercalon |
| Anugerah Era 2001 | Artis Harapan Pilihan | Menang |
| Artis Inggeris Tempatan Pilihan | Menang |
| 2002 | Anugerah Industri Muzik 2002 | Persembahan Vokal Terbaik Di Dalam Album (Lelaki) | *Soul Alive* | Tercalon |
| Anugerah Planet Muzik 2002 | Artis Lelaki Terbaik | Tercalon |
| 2004 | Anugerah Industri Muzik 2004 | Album Pop Terbaik | *Katakan Saja* | Tercalon |
|

Rujukan
-------

1. ↑  Feride Hikmet Atak (29 Mac 2012). Ferhad tidak cari publisiti murahan melalui Mentor *mSTAR Online*. Diperoleh pada 3 Disember 2012.
2. ↑  Farihad Shalla Mahmud (6 November 2017). Ferhad peserta pertama tersingkir di Gegar Vaganza 4 *Berita Harian*. Dicapai pada 3 Disember 2017.
3. ↑  Mya Amri (7 November 2017). Terima Kasih Atas Sokongan, Ini Hanyalah Permulaan - Ferhad Astro Gempak. Dicapai pada 8 November 2017.
4. ↑  "Neon - tampilkan 66 pelakon popular". Utusan Malaysia. 22 Disember 2003. Diarkibkan daripada yang asal pada 2018-07-02. Dicapai pada 31 Julai 2017.
5. ↑  Kenneth Chaw (29 Mac 2018). Popular 2000s local singer Ferhad is back with a new single[*pautan mati kekal*] Star2. Dicapai pada 3 November 2018.
6. ↑  Nur Asyikin Mayudin (9 Februari 2018). Siapa Kata Ferhad Tinggalkan Dunia Seni? mStar Online. Dicapai pada 3 November 2018.
7. ↑  Syafil Syazwan Jefri (14 Februari 2018). Definasi cinta Ferhad *Harian Metro*. Dicapai pada 3 November 2018.
8. ↑  Ferhad tuju lagu buat isteri dan anak Diarkibkan 2019-11-03 di Wayback Machine URTV (10 Februari 2018). Dicapai pada 3 November 2018.
9. ↑  Zaidi Che (12 Februari 2018). 'Definasi Cinta' Ferhad untuk kembali menyanyi Diarkibkan 2019-11-03 di Wayback Machine Stail.my. Dicapai pada 3 November 2018.
10. ↑  Syafil Syazwan Jefri (9 Ogos 2018).Tak kongsi berkaitan anak *Harian Metro*. Dicapai pada 3 November 2018.

Pautan luar
-----------

* Ferhad di Facebook
* Ferhad di Twitter
* Ferhad di Instagram

| * l
* b
* s
Peserta *Gegar Vaganza* |
| --- |
| Musim 1 | 
* Haleeda
* Mamat Exist
* Ayai Illusi
* Rahmat
* Ifa Raziah
* Fazli Zainal
* Shima
* Sharifah Zarina
* Adilla
* Sam
* Nadia
* Hasnol

 |
| Musim 2 | 
* Siti Nordiana
* Farahdhiya
* Ezad Lazim
* Nassier Wahab1
* Haiza
* Azian Mazwan
* Amir Ukays
* Sheeda
* Ezlynn
* Zul Handy Black
* Acong Sweetchild

 |
| Musim 3 | 
* Azharina
* Siti Sarah1
* Zairulkefli Husin
* Ameng Spring
* Intan Sarafina
* Nora
* Zur Eda
* Elly Mazlein
* Rem
* Razis Ismail
* Gmie1

 |
| Musim 4 | 
* Aishah
* Liza Hanim
* Lan
* Hazami
* Syura
* Aqasha
* Elyana
* Haida
* Raja Azura
* Ferhad

 |
| Musim 5 | 
* Noryn Aziz
* Dia Fadila
* Zamani
* Amelina
* Maya Matahari1
* Billy Zulkarnain
* Hetty Sarlene
* Forteen
* Farawahida
* Shafie Rio
* Elite
* Safura

 |
| Musim 6 | 
* Wann
* Sham Visa
* Noorshila Amin
* Naqiu Boboy
* Ameer Sofazr
* Hady Mirza
* Mazleela
* Nur Fatima
* Roy
* Jatt
* Feeza
* Kool
* One Nation Emcees

 |
| Musim 7 | 
* Ashira
* Aju
* Haslinda
* Yantzen
* Cliff Umar
* Mus May
* Oja
* Noraniza Idris
* Rozita Izlyn
* Nomad
* Ayu Damit
* Linda Nanuwil
* Indigo
* Eva

 |
| Musim 8 | 
* Saiful Apek & Yasin
* Ani Maiyuni
* Aliff Aziz
* Adibah Noor1
* Aweera
* Azzan Scan
* Fazley Yaakob
* Suki Low
* Shidee
* Nikki Palikat
* Nico
* Upiak Isil

 |
| Musim 9 | 
* V.E
* Nurul Nadhira
* Dina Nadzir
* Tomok
* Shila Amzah
* Jaclyn Victor
* Haida
* Tom
* Hazrul Nizam
* Bob Yusof

 |
| 1 menunjukkan telah meninggal dunia. |


|  |  |
| --- | --- |
| Kawalan kewibawaan Sunting ini di Wikidata | 
* VIAF
	+ 1
* WorldCat Identities
	+ 1

 |